【蹄聲妙影】馬場守衞森嚴 切勿亂潛
2024年04月15日 14:30
東網電視
更多新聞短片
馬場內保安森嚴,切勿以身試法。
最近落晨操抑或賽馬日入場,發現沙田馬場近垃圾站個門口重門深鎖,與以往指定時間內閘門長開截然不同,搞到每逢有人入嚟,都要駐守呢個更亭嘅保安親自開閘,當然一樣要畀張許可證佢睇睇,先會畀你入嚟,守衞突然咁森嚴,似乎發生過一啲事情。
據了解原來最近有人無啦啦走咗入嚟,唔知借廁所定做乜,查番先知原來係冇許可證,上頭知道咗梗係大發雷霆,難怪煞有介事。講開誤闖,同啲行家吹開水,原來有一年嘅年初一,有個醉貓無啦啦走咗嚟機坪,需知附近冇酒吧,最近都要去大學站便利店先有酒買,姑勿論何解可以大長征殺入嚟,但好彩畀保安截到,否則畀佢舞咗入馬房就不得了,尤其受酒精影響嘅人天不怕地不怕,乜事都做得出。
初步提供:
第1場11「友誼至佳」
第9場2「錶之量子」
■東星